ddrg/super_eurlex huggingface dataset:
Odločba Komisije

z dne 7. aprila 1998

o preklicu registracij za fitofarmacevtska sredstva, ki vsebujejo fenvalerat kot aktivno snov

(Besedilo velja za EGP)

(98/270/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Komisije (EGS) št. 3600/92 z dne 11. decembra 1992 o določitvi podrobnih pravil za izvajanje prve faze delovnega programa iz člena 8(2) Direktive Sveta 91/414/EGS o dajanju fitofarmacevtskih sredstev v promet [1], kakor je bila nazadnje spremenjena z Uredbo (ES) št. 1199/97 [2], in zlasti člena 6(5) Uredbe,

ker je Uredba Komisije (ES) št. 933/94 [3], kakor je bila nazadnje spremenjena z Uredbo (ES) št. 2230/95 [4], določila aktivne snovi fitofarmacevtskih sredstev in imenovala države članice poročevalke za izvajanje Uredbe (EGS) št. 3600/92;

ker je bil fenvalerat ena izmed 90 aktivnih snovi, zajetih v prvi fazi delovnega programa, predvidenega v členu 8(2) Direktive Sveta 91/414/EGS [5];

ker so za to snov zadevni prijavitelji imenovani državi članici poročevalki uradno predložili nekatere informacije, zahtevane v skladu s členom 6(1) Uredbe (EGS) št. 3600/92 za vključitev te aktivne snovi v Prilogo I k Direktivi 91/414/EGS;

ker je v skladu s členom 6(4) Uredbe (EGS) št. 3600/92 imenovana država članica poročevalka obvestila Komisijo, da nobena dokumentacija ni izpolnila zahtev člena 6(2) in (3) Uredbe;

ker v skladu s členom 6(5) Uredbe nobena država članica ni obvestila Komisije o svoji želji, da bi zagotovila vključitev te aktivne snovi v Prilogo I k Direktivi 91/414/EGS;

ker je treba upoštevati, da celoten paket podatkov, potrebnih za ocenitev te snovi, ne bo predložen v okviru delovnega programa; ker ni mogoča ocenitev in vključitev te snovi v Prilogo I v tem okviru; ker je treba zato odločiti, da se obstoječe registracije za fitofarmacevtska sredstva, ki vsebujejo to aktivno snov, prekličejo;

ker ta odločba ne izključuje možnosti, da se v prihodnosti fenvalerat oceni v okviru postopkov za nove aktivne snovi, predvidenih v členu 6 Direktive 91/414/EGS;

ker ta odločba ne vpliva na ukrepe držav članic za odobritev dodatnega roka za odstranjevanje, shranjevanje, dajanje v promet in uporabo obstoječih zalog v skladu z določbami člena 4(6) Direktive 91/414/EGS;

ker so ukrepi, predvideni s to odločbo, v skladu z mnenjem Stalnega odbora za zdravstveno varstvo rastlin,

SPREJELA NASLEDNJO ODLOČBO:

Člen 1

Države članice zagotovijo:

1. da se registracije za fitofarmacevtska sredstva, ki vsebujejo fenvalerat, prekličejo v 12 mesecih od datuma te odločbe;

2. da se od datuma te odločbe nobena registracija za fitofarmacevtska sredstva, ki vsebujejo fenvalerat, ne bo odobrila ali podaljšala na podlagi odstopanja, predvidenega v členu 8(2) Direktive 91/414/EGS.

Člen 2

Ta odločba je naslovljena na države članice.

V Bruslju, 7. aprila 1998

Za Komisijo

Franz Fischler

Član Komisije

[1] UL L 366, 15.12.1992, str. 10.

[2] UL L 170, 28.6.1997, str. 19.

[3] UL L 107, 28.4.1994, str. 8.

[4] UL L 225, 22.9.1995, str. 1.

[5] UL L 230, 19.8.1991, str. 1.

--------------------------------------------------
Odločba Komisije

z dne 4. marca 1998

o spremembah Odločbe 97/569/ES o sestavi začasnih seznamih obratov tretjih držav, iz katerih države članice dovolijo uvoz mesnih izdelkov

(Besedilo velja za EGP)

(98/220/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah iz katerih je državam članicam, v vmesnem obdobju, dovoljeno uvažati nekatere proizvode živalskega izvora, ribiške proizvode ali žive školjke [1], kakor je bila nazadnje spremenjena z Odločbo Sveta 97/34/ES [2], in zlasti člena 2(4) Odločbe,

ker so bili začasni seznami obratov v tretjih državah, ki proizvajajo mesne izdelke, sestavljeni z Odločbo Komisije 97/569/ES [3], kakor je bila nazadnje spremenjena z Odločbo Komisije 98/163/ES [4];

ker so Čile, Hrvaška in Slovaška poslale seznam obratov, ki proizvajajo mesne izdelke iz perutninskega mesa in za katere pristojni organi potrjujejo, da so v skladu s predpisi Skupnosti;

ker se torej za Čile, Hrvaško in Slovaško lahko sestavi začasni seznam obratov, ki proizvajajo mesne izdelke iz perutninskega mesa; ker je zato treba ustrezno spremeniti Odločbo 97/569/ES;

ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Priloga k tej odločbi se doda Prilogi k Odločbi 97/569/ES.

Člen 2

Ta odločba se uporablja od 20. februarja 1998.

Člen 3

Ta odločba je naslovljena na države članice.

V Bruslju, 4. marca 1998

Za Komisijo

Franz Fischler

Član Komisije

[INSERT TABLE FROM ORIGINAL]

1 2 3 4 5

[INSERT TABLE FROM ORIGINAL]

1 2 3 4 5

-

[INSERT TABLE FROM ORIGINAL]

1 2 3 4 5

[1] UL L 243, 11.10.1995, str.-- 17.

[2] UL L 13, 16.1.1997, str. 33.

[3] UL L 234, 26.8.1997, str. 16.

[4] UL L 53, 24.2.1998, str. 23.
Odločba Komisije

z dne 19. maja 1998

o spremembi Odločbe 97/569/ES o sestavi začasnih seznamov obratov tretjih držav, iz katerih države članice dovolijo uvoz mesnih izdelkov

(Besedilo velja za EGP)

(98/346/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah iz katerih je državam članicam, v vmesnem obdobju, dovoljeno uvažati nekatere proizvode živalskega izvora, ribiške proizvode ali žive školjke [1], kakor je bila nazadnje spremenjena z Odločbo 97/34/ES [2], in zlasti člena 2(4) Odločbe,

ker so začasni seznami obratov tretjih držav, ki proizvajajo mesne izdelke, določeni v Odločbi Komisije 97/569/ES [3], kakor je bila nazadnje spremenjena z Odločbo 98/220/ES [4];

ker je Nova Zelandija poslala seznam obratov, ki proizvajajo mesne izdelke iz mesa perutnine in ker pristojni organi potrjujejo, da navedeni obrati izpolnjujejo predpise Skupnosti;

ker se zato za Novo Zelandijo lahko izdela začasni seznam obratov, ki proizvajajo mesne izdelke iz mesa perutnine; ker se mora zato ustrezno spremeniti Odločba 97/569/ES;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Priloga I k Odločbi 97/569/ES se spremeni:

(a) za točko 5 legende se doda naslednje besedilo:

"PMP = mesni izdelki iz perutninskega mesa

RMP = mesni izdelki iz zajčjega mesa

FMP = meseni izdelki iz mesa gojene divjadi

WMP = mesni izdelki iz mesa divjadi";

(b) Prilogi I se doda Priloga k tej odločbi.

Člen 2

Ta odločba se uporablja od 10. maja 1998.

Člen 3

Ta odločba je naslovljena na države članice.

V Bruslju, 19. maja 1998

Za Komisijo

Franz Fischer

Član Komisije

[1] UL L 243, 11.10.1995, str. 17.

[2] UL L 13, 16.1.1997, str. 33.

[3] UL L 234, 26.8.1997, str. 16.

[4] UL L 82, 19.3.1998, str. 47.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

País: NUEVA ZELANDALand: NEW ZEALANDLand: NEUSEELANDΧώρα: ΝΕΑ ΖΗΛΑΝΔΙΑCountry: NEW ZEALANDPays: NOUVELLE-ZÉLANDEPaese: NUOVA ZELANDALand: NIEUW-ZEELANDPaís: NOVA ZELÂNDIAMaa: UUSI-SEELANTILand: NYA ZEELAND

1 | 2 | 3 | 4 | 5 |

ME 50 | Alliance Group Ltd Lorneville | LORNEVILLE | Southland | FMP |

PH 3 | Waitaki Biosciences International Ltd | CHRISTCHURCH | Christchurch | FMP |

PH 5 | Healtheries of New Zealand Limited | MT WELLINGTON | Auckland | FMP |

PH 26 | McFarlane Laboratories NZ Ltd | AVONDALE | Auckland | FMP |

PH 214 | Garrett International Meats Ltd | PENROSE | Auckland | FMP |

PH 436 | BioProducts (New Zealand) Limited | MOSGIEL | Mosgiel | FMP |

PH 448 | En’’Zaq Aquaculture Limited | BLENHEIM | Blenheim | FMP |

PH 3 | Waitaki Biosciences International Ltd | CHRISTCHURCH | Christchurch | WMP |

PH 5 | Healtheries of New Zealand Limited | MT WELLINGTON | Auckland | WMP |

PH 26 | McFarlane Laboratories NZ Ltd | AVONDALE | Auckland | WMP |

PH 436 | BioProducts (New Zealand) Limited | MOSGIEL | Mosgiel | WMP |

--------------------------------------------------
ODLOČBA KOMISIJE

z dne 3. februarja 1998

o spremembi Odločbe Komisije 88/566/EGS o določitvi seznama proizvodov iz drugega pododstavka člena 3(1) Uredbe Sveta (EGS) št. 1898/87 zaradi pristopa Avstrije, Finske in Švedske

(98/144/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1898/87 z dne 2. julija 1987 o zaščiti poimenovanj, ki se uporabljajo v prometu z mlekom in mlečnimi proizvodi 1, nazadnje spremenjene z Aktom o pristopu Avstrije, Finske in Švedske, in zlasti člena 4(2)(b) Uredbe,

ker Uredba (EGS) št. 1898/87 določa načelo, da se izraza "mleko" in "mlečni proizvodi" ne smeta uporabljati za mlečne proizvode, ki niso poimenovani v členu 2 Uredbe; ker se kot izjema v skladu z drugim pododstavkom člena 3(1) navedene uredbe to načelo ne uporablja za poimenovanja proizvodov, katerih lastnosti so znane zaradi tradicionalne uporabe in/ali kadar se poimenovanja jasno uporabljajo za opis značilne kakovosti proizvoda;

ker Odločba Komisije 88/566/EGS z dne 28. oktobra 1988 2 navaja proizvode, ki uporabljajo to izjemo;

ker so po pristopu Avstrije, Finske in Švedske k Evropski uniji nove države članice predložile sezname proizvodov za katere menijo, da na njihovih ozemljih izpolnjujejo merila za zgoraj navedeno izjemo; ker bi bilo treba prilogo k Odločbi 88/566/EGS dopolniti tako, da se vključijo imena proizvodov pod katerimi se proizvodi prodajajo iz novih držav članic, v ustreznih jezikih, ki bi lahko uporabile izjemo;

ker so ukrepi, predvideni s to odločbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO ODLOČBO:

Člen 1

Priloga Odločbe 88/566/EGS se spremeni:

1. proizvodi, navedeni v točki 1 Priloge k tej odločbi, se dodajo Oddelku II;

2. dodata se nova Oddelka X in XI, določena v točki 2 Priloge k tej odločbi.

Člen 2

Ta odločba je naslovljena na države članice.

V Bruslju, 3. februarja 1998

Za Komisijo

Franz FISCHLER

Član Komisije

1 UL L 182, 3.7.1987, str. 36.

2 UL L 310, 16.11.1988, str. 32.

*****INSERT MULTILINGUAL TEXT!!!!!!!!!*********
Sklep Komisije

z dne 15. decembra 1998

o sklenitvi Sporazuma o sodelovanju na področju jedrskih raziskav med Evropsko skupnostjo za atomsko energijo (Euratom) in Kanado

(notificirano pod dokumentarno številko K(1998) 4244)

(98/732/Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo, zlasti drugega odstavka člena 101 te pogodbe,

ob upoštevanju Sklepa Sveta,

ker je treba potrditi Sporazum o sodelovanju na področju jedrskih raziskav med Evropsko skupnostjo za atomsko energijo (Euratomom) in Kanado,

SKLENILA:

Člen 1

V imenu Evropske skupnosti za atomsko energijo se potrdi Sporazum o sodelovanju na področju jedrskih raziskav med Evropsko skupnostjo za atomsko energijo (Euratom) in Kanado.

Besedilo Sporazuma je priloženo temu sklepu [1].

Člen 2

Predsednik Komisije v imenu Skupnosti poda uradno obvestilo, kot je predvideno v členu 12 Sporazuma.

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 15. decembra 1998

Za Komisijo

Leon Brittan

Podpredsednik

[1] UL L 346, 22.12.1998, str. 65.

--------------------------------------------------
Sklep Sveta

z dne 3. novembra 1998

o sklenitvi Sporazuma med Evropsko skupnostjo in Republiko Čile o predhodnih sestavinah in kemijskih snoveh, ki se pogosto uporabljajo v nedovoljeni proizvodnji prepovedanih drog ali psihotropnih snovi

(98/708/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) in členom 228(4) Pogodbe,

ob upoštevanju predloga Komisije,

ker je Svet 25. septembra 1995 pooblastil Komisijo, da se v imenu Skupnosti pogaja z državami članicami Organizacije ameriških držav o sporazumih o nadzoru nad predhodnimi sestavinami in kemijskimi snovmi; ker je Komisija v skladu s tem pooblastilom 3. decembra 1997 zaključila pogajanja s Čilom;

ker je treba odobriti Sporazum med Evropsko skupnostjo in Republiko Čile o predhodnih sestavinah in kemijskih snoveh, ki se pogosto uporabljajo v nedovoljeni proizvodnji prepovedanih drog ali psihotropnih snovi;

ker je primerno, da Svet pooblasti Komisijo, da v posvetovanju s posebnim odborom, ki ga imenuje Svet, v imenu Skupnosti odobri spremembe, ki naj jih v skladu s Sporazumom sprejme Mešana skupina za spremljanje; ker mora biti to pooblastilo omejeno na spremembe prilog k Sporazumu, če zadevajo vsebine, ki so že zajete v zakonodajo Skupnosti o predhodnih sestavinah in kemijskih snoveh,

SKLENIL NASLEDNJE:

Člen 1

Sporazum med Evropsko skupnostjo in Republiko Čile o predhodnih sestavinah in kemijskih snoveh, ki se pogosto uporabljajo v nedovoljeni proizvodnji prepovedanih drog ali psihotropnih snovi, se s tem odobri v imenu Skupnosti;

Besedilo Sporazuma je priloženo k temu sklepu.

Člen 2

Predsednik Sveta je s tem pooblaščen, da imenuje osebe, pooblaščene za podpis Sporazuma.

Člen 3

Predsednik Sveta v imenu Skupnosti izvede izmenjavo listin, predvideno v členu 12 Sporazuma [1].

Člen 4

1. V Mešani skupini za spremljanje, ustanovljeni s členom 9 Sporazuma, Skupnost zastopa Komisija, ki ji pomagajo predstavniki držav članic.

2. Komisija je pooblaščena, da v imenu Skupnosti odobri spremembe prilog k Sporazumu, ki jih sprejme Mešana skupina za spremljanje s postopkom, predpisanim v členu 10 Sporazuma.

Komisiji pri opravljanju te naloge pomaga poseben odbor, ki ga imenuje Svet in ki je zadolžen za pripravo skupnega stališča.

3. Pooblastilo iz odstavka 2 je omejeno na vsebine, ki so že zajete v ustrezni zakonodaji Skupnosti o predhodnih sestavinah in kemijskih snoveh.

Člen 5

Ta sklep se objavi v Uradnem listu Evropskih skupnosti.

V Bruslju, 3. novembra 1998

Za Svet

Predsednik

B. Prammer

[1] Datum začetka veljavnosti tega sporazuma bo v Uradnem listu Evropskih skupnosti objavil Generalni sekretariat Sveta.

--------------------------------------------------
Odločba Komisije

z dne 16. novembra 1998

o spremembi Odločbe Komisije 93/467/EGS o pooblastilih državam članicam, da predvidijo odstopanja od nekaterih določb Direktive Sveta 77/93/EGS v zvezi s hrastovimi (Quercus L.) hlodi z lubjem, s poreklom iz Kanade ali Združenih držav Amerike

(notificirana pod dokumentarno številko K(1998) 3503)

(98/661/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 77/93/EGS z dne 21. decembra 1976 o varstvenih ukrepih proti vnosu organizmov v Skupnost, ki so škodljivi rastlinam ali rastlinskim proizvodom, in proti njihovemu širjenju v Skupnosti [1], kakor je bila nazadnje spremenjena z Direktivo Komisije 98/2/ES [2], zlasti člena 14(1) Direktive,

ob upoštevanju zahtev Belgije, Danske, Nemčije, Grčije, Španije, Francije, Italije, Luksemburga in Portugalske,

ker v skladu z določbami Direktive 77/93/ES hrastovih (Quercus L.) hlodov z lubjem, s poreklom iz Kanade ali Združenih držav Amerike, načeloma ni dovoljeno vnašati v Skupnost zaradi tveganja vnosa glive Ceratocystis fagacearum (Bretz) Hunt., povzročiteljice sušenja hrastov;

ker Odločba Komisije 93/467/EGS [3], kakor je bila nazadnje spremenjena z Odločbo 96/724/ES [4], dopušča odstopanja za hrastove hlode (Quercus L.) z lubjem, s poreklom iz Kanade in Združenih držav Amerike, če so izpolnjeni posebni pogoji;

ker Odločba 93/467/EGS, kakor je bila spremenjena, določa, da preneha to pooblastilo veljati 31. decembra 1998;

ker bi bilo treba na podlagi sedaj razpoložljivih podatkov ohraniti pogoje za odstopanja v prej navedeni odločbi;

ker še obstajajo okoliščine, ki to pooblastilo upravičujejo;

ker je zato treba podaljšati pooblastilo za dodatno določeno obdobje;

ker bo Komisija zagotovila, da bosta dali Kanada in Združene države Amerike na razpolago vse razpoložljive tehnične informacije, ki so potrebne za nadaljnje spremljanje delovanja varstvenih ukrepov, zahtevanih v skladu s prej navedenimi tehničnimi pogoji;

ker so ukrepi, predvideni s to odločbo, v skladu z mnenjem stalnega Odbora za zdravstveno varstvo rastlin,

SPREJELA NASLEDNJO ODLOČBO:

Člen 1

Odločba 93/467/EGS se s tem spremeni:

1. V členu 1(2)(b) se za "–Valencia" doda "–Vigo".

2. V členu 3 se "31. december 1998" nadomesti z "31. december 2000".

3. V delu 7 Priloge I se "96/724/ES" nadomesti z "98/661/ES".

Člen 2

Ta odločba je naslovljena na države članice.

V Bruslju, 16. novembra 1998

Za Komisijo

Franz Fischler

Član Komisije

[1] UL L 26, 31.1.1977, str. 20.

[2] UL L 15, 21.1.1998, str. 34.

[3] UL L 217, 27.8.1993, str. 49.

[4] UL L 329, 19.12.1996, str. 47.

--------------------------------------------------
Sklep Sveta

z dne 10. avgusta 1998

o spremembi Skupnega stališča 96/184/SZVP Sveta na podlagi člena J.2 Pogodbe o Evropski uniji o izvozu orožja v nekdanjo Jugoslavijo

(98/498/SZVP)

SVET EVROPSKE UNIJE JE

ob upoštevanju Pogodbe o Evropski uniji in zlasti člena J.2 Pogodbe,

ob upoštevanju Skupnega stališča 96/184/SZVP Sveta na podlagi člena J.2 Pogodbe o Evropski uniji z dne 26. februarja 1996 o izvozu orožja v nekdanjo Jugoslavijo [1],

ker je Svet prišel do zaključka, da razvoj dogodkov v Sloveniji, zlasti njena politika glede izvoza orožja, opravičuje odpravo omejitvenih ukrepov iz Skupnega stališča 96/184/SZVP v zvezi z njo,

SKLENIL:

Člen 1

Sklicevanje na Slovenijo v točki 2(ii) Skupnega stališča 96/184/SZVP se izbriše.

Člen 2

Ta sklep začne veljati z dnem sprejetja.

Ta sklep se objavi v Uradnem listu.

V Bruslju, 10. avgusta 1998

Za Svet

Predsednik

W. Schüssel

[1] UL L 58, 7.3.1996, str. 1.

--------------------------------------------------
Sklep sveta

z dne 29. julija 1998

o potrditvi Memoranduma o soglasju med Evropsko skupnostjo in Dominikansko republiko o uvozni zaščiti za mleko v prahu v Dominikanski republiki

(98/486/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v zvezi s členom 228(2), prvi stavek,

ob upoštevanju predloga Komisije,

ker je Dominikanska republika zahtevala popravek svojega seznama v okviru Marakeškega sporazuma o ustanovitvi Svetovne trgovinske organizacije za osem tarifnih številk;

ker je samo ena od teh številk, mleko v prahu, v gospodarskem interesu Skupnosti;

ker je Dominikanska republika ponudila tarifno kvoto 32000 ton, od katere bi se 70 % rezerviralo za Skupnost;

ker bo Skupnost upravljala svoj delež tarifne kvote v skladu z mehanizmom izvoznih dovoljenj, vzpostavljenim z uredbami Skupnosti,

SKLENIL:

Člen 1

Memorandum o soglasju med Evropsko skupnostjo in Dominikansko republiko o uvozni zaščiti za mleko v prahu v Dominikanski republiki se odobri v imenu Skupnosti.

Besedilo Memoranduma o soglasju je priloženo k temu sklepu.

Člen 2

Predsednik Sveta se pooblasti za imenovanje osebe, ki je pooblaščena za podpis Memoranduma o soglasju, ki zavezuje Skupnost.

Člen 3

V skladu s postopkom, določenim v členu 30 Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne izdelke [1], Komisija sprejme podrobna pravila za izvajanje odstavka 3 Memoranduma o soglasju iz člena 1.

Člen 4

Ta sklep se objavi v Uradnem listu Evropskih skupnosti.

V Bruslju, 29. julija 1998

Za Svet

Predsednik

W. Schüssel

[1] UL L 148, 28.6.1968, str. 13. Uredba, kakor je bila nazadnje spremenjena z Uredbo (ES) št. 1587/96 (UL L 206, 16.8.1996, str. 21).

--------------------------------------------------
Sklep Komisije

z dne 23. aprila 1998

o spremembah Sklepa 95/539/ES o ustanovitvi Strokovnega odbora za tranzit zemeljskega plina po omrežjih

(Besedilo velja za EGP)

(98/285/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ker je zaradi kontinuitete dela Strokovnega odbora za tranzit zemeljskega plina po omrežjih, ustanovljenega s Sklepom Komisije 95/539/ES [1], primerno črtati določbo, predpisano v tretjem odstavku člena 6 ("Trajanje mandata");

ker je v skladu s tem treba spremeniti Sklep 95/539/ES,

SKLENILA:

Edini člen

V členu 6 Sklepa 95/539/ES se črta odstavek 3.

V Bruslju, 23. aprila 1998

Za Komisijo

Christos Papoutsis

Član Komisije

[1] UL L 304, 16.12.1995, str. 57.

--------------------------------------------------
Odločba Komisije

z dne 18. decembra 1996

o spremembi odločb 93/196/EGS in 93/197/EGS o uvozu kopitarjev iz Islandije

(Besedilo velja za EGP)

(97/36/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti členov 15(a) in 16 Direktive,

ker so islandski veterinarski organi Komisiji predložili zagotovila o odsotnosti infekciozne anemije kopitarjev na njihovem ozemlju;

ker je zato treba ukiniti serološki test za to bolezen ("Cogginsov test") ob uvozu kopitarjev iz Islandije; ker bi morali islandski veterinarski organi vseeno potrditi, da v Islandiji uradno ni te bolezni;

ker je zato treba spremeniti Odločbo Komisije 93/196/EGS z dne 5. februarja 1993 o pogojih zdravstvenega varstva živali in veterinarskih spričevalih za uvoz kopitarjev za zakol [2], kakor je bila nazadnje spremenjena z Odločbo 96/279/ES [3], in Odločbo 93/197/EGS z dne 5. februarja 1993 o pogojih zdravstvenega varstva živali in veterinarskih spričevalih za uvoz registriranih kopitarjev in kopitarjev za rejo in rabo [4], kakor je bila nazadnje spremenjena z Odločbo 96/279/ES;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Odločba 93/196/EGS se spremeni:

(a) v Prilogi I(III)(j) se prva alinea nadomesti:

"— (i) Cogginsov test za infekciozno anemijo kopitarjev (3), ali

(ii) v primeru kopitarjev, ki so bili na Islandiji od rojstva, je potrjeno, da v Islandiji uradno ni infekciozne anemije kopitarjev.";

(b) v Prilogi II(III)(j) se prva alinea nadomesti:

"— (i) Cogginsov test za infekciozno anemijo kopitarjev (4), ali

(ii) v primeru kopitarjev, ki so bili na Islandiji od rojstva, je potrjeno, da v Islandiji uradno ni infekciozne anemije kopitarjev.".

2. V Prilogi II (Veterinarsko spričevalo A) (III)(j) k Odločbi 93/197/EGS se prva alinea nadomesti:

"— (i) Cogginsov test za infekciozno anemijo kopitarjev [5], ali

(ii) v primeru kopitarjev, ki so bili na Islandiji od rojstva, je potrjeno, da v Islandiji uradno ni infekciozne anemije kopitarjev."

.

Člen 2

Ta odločba je naslovljena na države članice.

V Bruslju, 18. decembra 1996

Za Komisijo

Franz Fischler

Član Komisije

[1] UL L 224, 18.8.1990, str. 42.

[2] UL L 86, 6.4.1993, str. 7.

[3] UL L 107, 30.4.1996, str. 1.

[4] UL L 86, 6.4.1993, str. 16.

[5] UL L 86, 6.4.1993, str. 7.

--------------------------------------------------